stanford-oval/wikipedia huggingface dataset:
Vaasan läänin vaakuna
Historiaa

Vuonna 1776 Pohjanmaan läänin eteläosista, Uudenmaan ja Hämeen läänin pohjoisosista sekä Turun ja Porin läänin koillisosista muodostettu Vaasan lääni käytti tunnuksenaan Vaasain kuningassuvun vaakunasta johdettua vaakunaa, jossa hopeapalkin lohkaisemalla sini-punaisella kentällä oli kuvattuna Vaasa-suvun tunnuskuviona käytetty kultainen rynnäkkörisukimppu. Läänin varhaisimmissa sinetissä kyseinen vaakuna on lisäksi esitetty aaltoisen reunuksen ympäröimänä, joskin reunuksellinen malli hävisi käytöstä 1800-luvulle mentäessä. Vaasa-suvun vaakuna säilyi läänin tunnuksena Suomen itsenäistymisen alkuvuosiin saakka, kunnes vuonna 1919 valtioneuvoston päätöksellä kaikki Suomen läänien vaakunat määrättiin koostumaan läänin alueen kattaneiden historiallisten maakuntien vaakunoista. Tällöin Vaasan läänin tunnukseksi vakiintui vaakuna, jonka heraldinen oikea kenttä koostui Hämeen vaakunasta, viitataten läänin itäosiin, ja vasen kenttä Pohjanmaan vaakunasta, viitaten läänin länsiosiin. Arvojärjestykseltään herttuakunnaksi luokitellun Hämeen vaakuna sijoitettiin vaakunassa ensimmäiseksi, jolloin myös vaakunan arvokruunu oli herttuallinen. Kyseistä lääninvaakunaa ei kuitenkaan koskaan vahvistettu virallisesti käyttöön.
Vuonna 1960 Vaasan läänin itäosista muodostettiin Keski-Suomen lääni, jolloin Hämeen maakuntavaakunan käyttäminen läänin tunnuksessa ei ollut enää perusteltua. Vuonna 1962 Suomen lääneille vahvistettiin uudet vaakunat, jotka suunnitteli heraldikko Ahti Hammar. Uudessa vaakunassa kuvattiin pienentyneen läänin alueeseen viitaten Pohjanmaan maakunnan vaakuna, sekä musta Vaasain tunnus kultaisella kentällä viittaamassa läänin nimeen ja sen keskuskaupunkiin Vaasaan. Kyseinen musta-kultainen vaakuna oli ollut Vaasa-suvun tunnuksena ennen suvun nousua Ruotsin kuningassuvuksi. Uusi vaakuna säilyi käytössä vuoteen 1997 saakka, jolloin Vaasan lääni kokonaisuudessaan liitettiin osaksi Länsi-Suomen lääniä, jonka vaakunan kolme kärppää viittasivat entisen Vaasan läänin pohjalaisalueisiin. Vaasan läänin vaakunan aiheet esiintyvät yhä Pohjanmaan nykymaakunnan vaakunassa.
Galleria

Vaasan läänin sinetti vuodelta 1775.
Vaasan läänin sinetti 1800-luvun lopulta.
Lars Johan Källströmin maalaama Vaasan läänin vaakuna Presidentinlinnan Goottilaisessa salissa vuodelta 1844.
Venäjänvallan aikainen Vaasa läänin vaakuna vuodelta 1899
Paperinen Vaasan läänin sinetti vuodelta 1918.
1920-luvulla laadittuja ehdotuksia Vaasan läänin vaakunaksi.
Rekonstruktio Vaasan läänin vanhasta vaakunasta.
Vappu (nimi)

| Vappu |
| --- | --- |
Nimipäivä:   
– suomenkielinen:  1. toukokuuta
– ruotsinkielinen:  –
– ortodoksinen:  –
Muunnelmia:  Valpuri
Vastineita eri kielissä:  Valborg, Walburga, Wobbe
Nimen alkuperä:  Valburg
Infobox OKNimi-testi OK: 
Vappu on suomalainen naisen nimi, germaanisperäisen Valburg-nimen suomenkielinen muunnelma. Vapun nimipäivä on 1. toukokuuta, jolloin on myös juhlapäivä nimeltä vappu.
Vuoden 2019 loppuun mennessä Digi- ja väestötietoviraston tietojen mukaan 6 932 henkilöä on saanut nimekseen Vappu. Nimi oli suosionsa huipulla välillä 1920–1939, jolloin sen sai yhteensä 2 712 henkilöä. Vuosina 2010–2019 nimen sai 215 henkilöä.
Vaput on Jyväskylässä toimiva, vuonna 1910 perustettu naiskuoro.
Tunnettuja Vappu-nimisiä

Vappu on seuraavien henkilöiden etunimi:
Vappu Elo, teatteri- ja elokuvanäyttelijä, teatterinjohtaja Kosti Elon kasvattitytär
Vappu Haapanen (o.s. Salonen), telinevoimistelija
Vappu Heinonen, kansanedustaja (SDP, TPSL)
Vappu Jurkka, näyttelijä
Vappu Kaarenoja, toimittaja
Vappu Liipola, lastenkirjailija
Vappu Nevalainen, kirjailija
Vappu Orlov‎, kustannustoimittaja, suomentaja
Vappu Oura (oik. Saimi Pylkkänen), kirjailija
Vappu Pimiä, juontaja
Vappu Rauhanen, kirjailija
Vappu Roos, kirjailija ja kääntäjä
Vappu Rossi, kuva- ja mediataiteilija ja taidegraafikko
Vappu Salonen, telinevoimistelija
Vappu Säilynoja, kansanedustaja (SKDL, vasemmistoliitto)
Vappu Taipale, Stakesin ent. pääjohtaja ja ministeri.
Vappu Tuomioja, kirjailija, Sakari Tuomiojan puoliso, Hella ja Sulo Wuolijoen tytär, Erkki Tuomiojan äiti
Vappu Väre, kirjailija
Veijo Jäsberg

Veijo Antero Jäsberg (21. heinäkuuta 1948 Helsinki – 11. toukokuuta 2023 Helsinki) oli suomalainen monilajiurheilija, valmentaja ja laitosmestari.
Amerikkalaisessa jalkapallossa Jäsberg voitti suomenmestaruuden Helsinki Roostersissa 1982 ja 1983 sekä SM-pronssia 1985. Jäsberg edusti Suomea maajoukkuetasolla 1983–1985 saavuttaen EM-hopeaa lajin ensimmäisissä EM-kisoissa vuonna 1983. Jäsberg oli ehdolla Suomen Amerikkalaisen Jalkapallon Liiton Jenkkifutiksen Hall of Fameen vuonna 2022.
Raskaan sarjan judossa Jäsberg voitti urallaan SM-hopeaa vuosina 1976 ja 1978 sekä SM-pronssia 1974, 1975, 1979 ja 1980. Käsipallossa hän valmensi Sjundeå IF:n suomenmestariksi kaudella 1989–1990. Lisäksi Jäsberg oli SM-tason voimanostaja.
Ammatiltaan Jäsberg oli Töölön kisahallin laitomestari ja hänestä on työyhteisön myöntämä muistolaatta hallin seinällä. Jäsbergille myönnettiin Suomen Kuntaliiton hopeinen ansiomerkki vuonna 1997 ja kultainen Helsinki-mitali vuonna 2009.
Jäsberg on haudattu Honkanummen hautausmaalle Vantaalle.
Up Around the Bend (EP)
Kappaleet

7" single (AAB, CBS):
Up Around the Bend – 3:09
Until I Get You – 4:33
7" single (Mercury):
Up Around the Bend – 3:09
Don't You Ever Leave Me – 4:06
2x7" single (CBS):
Up Around the Bend – 3:09
Until I Get You – 4:33
Under My Wheels – 3:01
I Feel Alright – 4:45
Train Kept A Rollin' – 2:55
EP (Johanna, CBS)
Up Around the Bend – 3:09
Back To Mystery City (live) – 4:55
Until I Get You (live) – 4:33
Mental Beat (live) – 5:02
Kokoonpano

Michael Monroe – laulu ja saksofoni
Andy McCoy – sähkökitara ja laulu
Nasty Suicide – sähkökitara ja laulu
Sam Yaffa – bassokitara ja laulu
Razzle – rummut ja laulu
Vallankumous (albumi)

| Vallankumous Kari Peitsamo ja Ankkuli |
| --- | --- | --- |

Studioalbumin tiedot
 Äänitetty : 1981
 Julkaistu: 1981
 Formaatti: LP-levy
 Tuottaja(t): Pekka Nurmikallio
 Kesto: 38.33
 Levymerkki: Johanna
Kari Peitsamon muut julkaisut
| Gulliverin retket 1981 | Vallankumous 1981 | Kari Peitsamo 1977–1981 1981 |
Vallankumous on Kari Peitsamon ja Ankkulin kuudes ja Peitsamon yhdeksäs albumi vuodelta 1981. Albumi on Ankkuli-yhtyeen viimeinen uutta materiaalia sisältävä julkaisu. Levy oli myös Peitsamon viimeinen levytys Johanna-levymerkille ennen siirtymistään Poko Rekordsille. Levyn kannessa on Peitsamon lukioaikainen luokkakuva, jossa on ainoastaan luokan pojat. Peitsamon vieressä, eturivissä keskellä, on kuvataiteilija Osmo Rauhala.
Rocket Records julkaisi levyn yhteispainoksena Ankkulin edellisen Greatest Hits -albumin kanssa maaliskuussa 2015.
Kappaleet > A-puoli

Miksi kynttilät jätettiin ulos sateeseen – 2.22
Valokuvaaminen on helppoa – 2.06
Puut – 2.12
Miss Suomen yöelämä – 0.38
Kun tuomio julistetaan – 1.25
Positiivinen ponteva – 1.34
Tiistai – 2.19
En osaa tanssia – 3.22
Camera obscura – 2.33
Kappaleet > B-puoli

Laulu – 1.15
200.000 heinäsirkkaa – 7.34
Vallankumous – 10.11
Kaikki sävellykset ja sanoitukset Kari Peitsamo
Kari Peitsamo ja Ankkuli

Kari Peitsamo: laulu ja kitara
Yrjö Majamaa: rummut
Harri Siirtola: basso
Vepsä

Vepsä voi tarkoittaa seuraavia asioita:
Venäjällä:
vepsäläiset, itämerensuomalainen kansa
vepsä, itämerensuomalainen kieli
Vepsänmaa, vepsäläisten asuinalueesta käytettävä nimitys
Vepsän kansallinen volosti, hallintoalue Karjalan tasavallassa
Vepsä, Inkerinmaalla sijaitsevan Hevaan kylän toinen nimi
Suomessa:
Vepsä, kylä Kuhmossa
Vepsä, kylä Tohmajärvellä
Vepsä, Turun kaupungin ulkoilusaari
Vepsä, kylä ja kaupunginosa entisessä Ylikiimingin kunnassa Oulussa
Vepsän koulu, peruskoulu Kuhmossa
Vepsän koulu, lakkautettu peruskoulu Oulussa, entisessä Ylikiimingin kunnassa
Henkilöiden nimenä:
Vepsä, sukunimi:
Kari Vepsä (s. 1952), muusikko
Ritva Vepsä (1941–2016), näyttelijä
Varsinaiset kalmarit

| Varsinaiset kalmarit |
| --- | --- |
 Kalmari (Loligo vulgaris)
Tieteellinen luokittelu
Kunta::  Eläinkunta Animalia
Pääjakso::  Nilviäiset Mollusca
Luokka::  Pääjalkaiset Cephalopoda
Alaluokka::  Mustekalat Coleoidea
Lahko::  Kalmarit Teuthida
Alalahko::  Myopsina
Heimo::  Loliginidae
Suku::  Varsinaiset kalmarit Loligo  Lamarck, 1798
Katso myös
   Varsinaiset kalmarit Wikispeciesissä   Varsinaiset kalmarit Commonsissa 
Infobox OKNimi-testi OK: 
Varsinaiset kalmarit (Loligo) on kalmarien (Teuthida) lahkoon ja Loliginidae-heimoon kuuluva nilviäissuku. Se käsittää kaikkiaan 3 lajia, jotka ovat Loligo forbesii, Loligo reynaudii ja kalmari (Loligo vulgaris).
V Live

V Live, myös V App, on eteläkorealainen reaaliaikainen suoratoistopalvelu, joka mahdollistaa kuuluisuuden henkilöiden esittää videota livenä tai pitää chattikeskusteluita faniensa kanssa. 
Suoratoisto on mahdollista Android- ja iOS-alustoilla ja videoiden toisto jälkeenpäin on mahdollista tietokoneella.
Palvelun omistaa Naver-yhtiö, joka perusti sen vuonna 2015 K-pop-artisteille. Pääasiallisena kohteena ovat Aasian maat, joissa K-pop on suosittua kuten Japani, Kiina, Taiwan, Thaimaa ja Vietnam.
Alusta on suosittu hallyu-aallon myötä: Korealaiset artistit voivat olla vuorovaikutuksessa globaalin yleisön kanssa. Palvelussa on fanien tekemiä tekstityksiä, joita voi lisätä Naverin kehittämillä työkaluilla. V Fansubs -ryhmä katselmoi tekstitykset ennen niiden jakelua.
Vuonna 2021 Naver ja Big Hit Entertainment ilmoittivat Weversen ja V Liven yhdistämisestä. Lokakuussa 2022 kerrottiin, että alkuperäinen V Live lopettaa 31. joulukuuta 2022.
Alustalla pidetään vuosittain V Live Awards -palkinto suosituimmille henkilöille ja sisällölle.
Aiheesta muualla

Palvelun kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:V Live
Käännös suomeksi
Varsinaiset katkat

| Gammaridae |
| --- | --- |
 Gammarus roeselii
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Äyriäiset Crustacea
Luokka::  Kuoriäyriäiset Malacostraca
Lahko::  Katkat Amphipoda
Yläheimo::  Gammaroidea
Heimo::  Gammaridae  Leach, 1814
Katso myös
   Varsinaiset katkat Wikispeciesissä   Varsinaiset katkat Commonsissa 
Infobox OKNimi-testi OK: 
Gammaridae  on katkojen lahkoon kuuluva äyriäisheimo, johon kuuluu noin 20 sukua ja useita satoja lajeja pohjoisen pallonpuoliskon merissä ja sisävesissä eläviä, yleensä 1–2 senttimetrin mittaisia äyriäisiä. Suomessa esiintyy kahdeksan sukuun Gammarus kuuluvaa lajia, joista kuutta tavataan Itämeressä ja kahta sisävesissä.
Vapaan säestyksen käsikirja

| Vapaan säestyksen käsikirja |
| --- | --- |

Kirjailija:  Jyrki Tenni, Ralph Abelein
Kieli:  suomi
Kustantaja:  Helsingin Studiopalvelut
Julkaistu:  2016
ISBN:  9789529379149
Löydä lisää kirjojaKirjallisuuden teemasivulta
Vapaan säestyksen käsikirja sisältää opastusta niistä käytännön pianonsoiton tiedoista ja taidoista, joita tarvitaan säestysten luomiseen sointumerkeistä tai korvakuulolta. Pohjana on pianonsoiton tekninen hallinta, johon yhdistyy musiikin teoreettinen osaaminen, esimerkiksi soinnut ja sointumerkit, sisäinen kuuleminen, kuten melodioiden, sointutyyppien tai sointutehojen kuuleminen, rytmiikan hallinta eli sisäinen pulssi ja rytminen käsittely, sekä eri musiikkityylien hallinta. Kirja opastaa hahmottamaan ja harjoittelemaan improvisointia ja koordinaatiota, harmoniaa ja rytmiikkaa sekä erilaisia tyylipiirteitä.
Kirja pohjautuu teoksiin Keyboard Accompaniment and Improvisation – a Handbook of Practical Piano Skills sekä Liedbegleitung und Klavierimprovisation, jotka molemmat ovat ilmestyneet Helbling Verlagin kustantamina. Kirjat on toimittanut saksalainen professori Ralph Abelein sekä suomalainen pianisti Jyrki Tenni. Kirjan on kustantanut vuonna 2016 Helsingin Studiopalvelut.
Aiheesta muualla

Vapaa säestys
Up from the Ashes

| Up from the Ashes Don Dokken |
| --- | --- | --- |

Studioalbumin tiedot
 Julkaistu: 1990
 Tyylilaji: heavy metal, glam metal
 Kesto: 54.20
 Levy-yhtiö: Geffen
Don Dokken muut julkaisut
|   | Up from the Ashes 1990 | Solitary 2008 |
Up from the Ashes on yhdysvaltalaisen glam metal -yhtyeen Dokkenin laulajan Don Dokkenin ensimmäinen sooloalbumi, joka julkaistiin vuonna 1990.
Levyllä soittavat Dokkenin kanssa kitaraa John Norum (Europe) ja Billy White (Watchtower), bassoa Peter Baltes (Accept) sekä rumpuja Mikkey Dee (King Diamond, Motörhead, Scorpions). Levy oli alun perin tarkoitus julkaista yhtyeen Dokken nimellä, mutta Don Dokken ei saanut siihen lupaa, ja siten levy jäi hänen soololevykseen. Levy nousi 50 parhaan joukkoon Billboardin listalla Yhdysvalloissa.
Kappaleet

Crash ’n’ Burn (5:06)
1000 Miles Away (4:59)
When Some Nights (4:30)
Forever (5:25)
Living a Lie (4:42)
When Love Finds a Fool (5:37)
Give It Up (4:13)
Mirror Mirror (4:41)
Stay (4:34)
Down in Flames (5:15)
The Hunger (5:05)
Kokoonpano

Don Dokken (laulaja, kitara)
John Norum (kitara)
Billy White (kitara)
Peter Baltes (bassokitara)
Mikkey Dee (rummut)
Glenn Hughes (taustalaulu, kappale 6)
Tony Franklin (bassokitara, kappale 9)
Arvostelut

Mikeladano.com:3,5/5
Hellblazermetal.com:8,5/10
V epitsentre

| V epitsentre Sergei Lazarev |
| --- | --- | --- |

Studioalbumin tiedot
 Julkaistu: 15. joulukuuta 2017
 Tyylilaji: pop
 Levy-yhtiö: Sony Music Entertainment Russia
Sergei Lazarevin muut julkaisut
| The Best 2015 | V epitsentre 2017 | The One 2018 |
V epitsentre (В эпицентре) on venäläisen pop-laulaja Sergei Lazarevin viides studioalbumi, joka julkaistiin 15. joulukuuta 2017.
Kappaleet

Tak krasivo – 03.43
Taktilno – 03.50
Shepotom – 02.57
V epitsentre – 03.00
Sdavaysya – 03.20
Vdrebezgi – 04.07
Doigiralis – 03.04
Lucky stranger – 04.09
Pust ves mir podozhdet – 03.03
Idealny mir – 03.48
Popolam – 02.53
Davay rasstanemsya – 04.43
Ostrov – 04.08
Noviy god – 02.58
Tak krasivo (Rock & rave remix) – 03.11
Lähde:
Vekaranjärvi (kaupunginosa)

| Vekaranjärvi |
| --- | --- |
 Repoveden kansallispuisto kesäyön auringossa
Kaupunki:  Kouvola
Suuralue:  Valkeala
Tilastoalue nro:  49
Väkiluku:  1 002  (2015)
Osa-alueet:  Vuohijärvi  Kääpälä  Anttila  Pihlajasaari  Hevosoja  Hillosensalmi  Voikoski
Postinumerot:  46140 Vekaranjärvi  46230 Valkeala (Aro)  47810 Selänpää  47900 Vuohijärvi  47910 Hillosensalmi  52920 Voikoski
Naapurialueet:  Valkealan kirkonkylä  Selänpää  Tuohikotti  Jaala (Jaala)  Karijärvi (Jaala)
Vekaranjärvi on tilastoalue Kouvolan Valkealassa, entisen Valkealan kunnan pohjoisosassa. Siihen kuuluu Vuohijärven, Kääpälän, Anttilan, Pihlajasaaren, Hevosojan, Haukjärven, Hillosensalmen, Voikosken ja Kuisman kylät sekä Vekaranjärven varuskunta. Vekaranjärvellä sijaitsee varuskunnan lisäksi myös muun muassa Repoveden kansallispuisto sekä paljon vesistöjä. Asukkaita Vekaranjärven tilastoalueella on 1 002. Kouvolan kaupungin aluejaossa Vekaranjärven alueella sijaitsee kokonaisuudessaan Vuohijärven kaupunginosa. Kääpälän kylä ja Vekaranjärven varuskunta-alue puolestaan kuuluu Kangasrannan kaupunginosaan, johon kuuluu muun muassa Tuohikotti ja Pyöriälä.
Vekaranjärvellä sijaitsee järvet nimeltä Vekaranjärvi, Repovesi ja Vuohijärvi.
Varsovan voivodikunta (1975–1998)

Varsovan voivodikunnan sijainti Puolan kartalla.
Varsovan voivodikunta (puol. województwo warszawskie) oli vuosina 1975–1998 yksi Puolan 49 voivodikunnasta. Sen hallintokeskus oli Varsova. Varsovan voivodikunnan alueesta tuli vuoden 1999 hallintouudistuksen tuloksena osa nykyistä Masovian voivodikuntaa.
Vaporwave

| Vaporwave |
| --- | --- |
 Esimerkki vapourwave-estetiikasta.
Alkuperä:  chillwave, plunderphonics, new age -musiikki, lounge, hissimusiikki, Chopped and Screwed, city pop, dancepop, smooth jazz, funk, nu-disco, ambient, kyberpunk, moderni R&B, punk
Kehittymisen ajankohta:  2010-luvun alku
Tyypillisiä soittimia:  Ableton Live, FL Studio, musiikkiohjelmointi, sampleri, tietokone
Vaporwave on musiikin tyylisuunta, joka syntyi 2010-luvun alussa eri Internet-yhteisöissä. Sille on ominaista nostalginen suhtautuminen 1980-, 1990- ja 2000-luvun alun videopeleihin, teknologiaan ja mainoksiin. Musiikillisesti vaporwave on ottanut vaikutteita mainos- ja hissimusiikista sekä lounge- ja smooth jazzista. Samplaaminen eli ääninäytteiden käyttäminen on yleistä, ja näytteitä usein hidastetaan, asetetaan soimaan yhtäaikaisesti sekä pätkitään Chopped and Screwed -tyylin mukaisesti.
Musiikkiin liitettyyn visuaaliseen tyylilajiin viitataan usein sanalla aesthetics (suom. estetiikat). Siinä käytetään muun muassa elementtejä antiikin klassisesta kuvanveistosta, verkkosivujen suunnittelusta, surrealismista, low poly -renderöinnistä, glitch-taiteesta, VHS-nauhoituksista, animesta ja mangasta sekä kyberpunk-taiteesta.
Vaporwaven tunnetuimpiin artisteihin kuuluvat muun muassa Vektroid, BLΛNK BANSHΣΣ, 情報デスクVIRTUAL, Saint Pepsi, Internet Club ja マクロスMACROSS 82-99.
Suuntauksia > Vapourtrap

Vapourtrap lisää musiikkiin trap-vaikutteita.
Suuntauksia > Poliittinen vaporwave

Fashwave on suurelta osin instrumentaalinen yhdistelmä vaporwavea ja synthwavea, joka syntyi YouTubessa vuonna 2015. Poliittisilla kappaleiden nimillä ja satunnaisilla ääniklipeillä genre yhdistää natsisymbolismin vaporwave- ja synthwave-estetiikkaan.
Trumpwave on Yhdysvaltojen 45. presidentin Donald Trumpin kannattajien luomaa tyylilajin musiikkia.
Laborwave on elektronisen musiikin tyylisuunta, jota on kutsuttu vasemmistoliikkeen musiikiksi.
Varsovan sopimus (1970)

Varsovan sopimus (saksaksi: Warschauer Vertrag, puola: Układ PRL-RFN) oli sopimus Länsi-Saksan ja Puolan kansantasavallan välillä. Liittokansleri Willy Brandt ja pääministeri Józef Cyrankiewicz allekirjoittivat sen presidentinlinnassa Varsovassa 7. joulukuuta 1970, ja Länsi-Saksan liittopäivät vahvisti sen 17. toukokuuta 1972.
Sopimuksessa molemmat osapuolet sitoutuivat väkivallattomuuteen ja hyväksyivät olemassa olevan rajan - Oder-Neisse-linjan, jonka liittoutuneiden valtiot asettivat Saksalle toisen maailmansodan päättymisen jälkeen vuonna 1945 pidetyssä Potsdamin konferenssissa. Tämä oli ollut siitä lähtien melko arkaluontoinen aihe koska Länsi-Saksassa asui runsaasti alueilta karkotettuja saksalaisia jälkeläisineen. Toisaalta Puola oli huolissaan siitä, että Saksan hallitus saattaisi yrittää saada takaisin entisiä itäisiä alueitaan. Puolan näkökulmasta näiden alueiden siirtämistä pidettiin korvauksena entisten Puolan Curzonin linjan itäpuoleisten alueiden menettämisestä Neuvostoliittolle vuonna 1939.
Varsovan sopimus oli tärkeä osa liittokansleri Brandtin Ostpolitikia. Vuonna 1990 tehdyn Saksan lopullista järjestelyä koskevan sopimuksen seurauksena Oder-Neisse-linja vahvistettiin uudelleen Saksan ja Puolan rajaksi.
Veijo Heiskanen

| Veijo Heiskanen |
| --- | --- |
 Heiskanen vuonna 1998
Henkilötiedot
Syntynyt: 18. elokuuta 1959 (ikä 65) Kuopio 
Kansalaisuus:   Suomi    Ruotsi
Raviohjastaja
Kotirata:   Åby
Lisenssi:  A
Voittoja:  1 306 (Suomessa)   2 273 (Ruotsissa)
1000. voitto:  1984 (Suomessa)   1997 (Ruotsissa) 
Tilastot päivitetty:  12. maaliskuuta 2012
Veijo Heiskanen (s. 18. elokuuta 1959 Kuopio) on pitkään Ruotsissa vaikuttanut suomalainen raviohjastaja ja -valmentaja. Hän pitää omaa valmennustallia Vermon raviradalla. Aikaisemmin hän piti tallia Ruotsissa Åbyn raviradan lähistöllä Göteborgin kupeessa.  Heiskasella on sekä Suomen että Ruotsin kansalaisuus.
Kuopiossa kotoisin oleva Heiskanen ajoi ensimmäiset lähtönsä Suomessa jo 16-vuotiaana ja saavutti ensimmäiset suurkilpailuvoittonsa 17 vuoden iässä.  Hän oli vasta 19-vuotias ohjastaessaan Uno Boyta Pariisin Vincennesissä järjestettävässä Prix d'Amériquessa, jota pidetään maailman suurimpana ravikilpailuna.
Vuonna 1981 Heiskanen joutui Oulun Äimärautiolla vakavaan onnettomuuteen. Kiinnityksistään irronnut apuaisa lävisti hänen alavatsansa ja osui lähes Heiskasen sydämeen. Vuonna 1984 hän sai täyteen tuhat voittoa ja pääsi Tuhannen voiton klubiin kaikkien aikojen nuorimpana suomalaisohjastajana.
Veijo Heiskanen siirtyi Ruotsiin 1980-luvun puolivälissä ja on noussut yhdeksi Ruotsin arvostetuimmista ravivalmentajista. Ruotsin hevosurheilutoimittajat valitsivat hänet vuoden valmentajaksi vuonna 1999. Rahallisesti Heiskasen huippuvuodet ovat olleet 2001 ja 2002, jolloin hänen valmennettavansa ansaitsivat radoilta yli 24 miljoonaa kruunua.
Vuonna 2005 Heiskanen ilmoitti lopettavansa raviurheilun terveydellisistä syistä ja sulkevansa 14 henkeä työllistäneen tallinsa.  Hän kuitenkin aloitti valmennustoiminnan uudelleen muutamaa vuotta myöhemmin.
1980-luvun lopulla Heiskanen ajoi jonkin aikaa amerikkalais-ruotsalaista Mack Lobellia, jota pidetään yhtenä maailman kaikkien aikojen parhaimmista ravihevosista. Hänen uransa alkuvuosien menestyneimpiä ohjastettavia oli Antti Savolaisen valmentama kuuluisa Keystone Patriot, jota Heiskanen ajoi 1980-luvun alussa. Hän voitti hevosella useita kotimaisia suurkilpailuja sekä ulkomailla muun muassa Prijs der Gigantenin  Hollannissa, Sweden Cupin Solvallassa ja Lotteria-ajon Napolissa.
Tunnetuin Heiskasen omista hevosista on ollut vuoden 2006 Elitloppet-voittaja Conny Nobell, jonka toinen omistaja oli ruotsalaisohjastaja Björn Goop. Hänellä on myös ollut yhteinen kilpahevonen Kimi Räikkösen kanssa.
Aiheesta muualla

Wikimedia Commonsissa on kuvia tai muita tiedostoja aiheesta .
Heiskasen tilastoja Suomen Hippoksen sivuilla
Heiskasen tilastoja Ruotsin ATG:n sivuilla
Venétikos

| Venétikos Βενέτικος |
| --- | --- |
 Venétikos-joki Grevenán eteläpuolella.
Alkulähde:  Smólikas, Píndos
Laskupaikka:  Aliákmonas  40°03′11″N, 21°33′36″E
Maat:   Kreikka
Venétikos (kreik. Βενέτικος) on joki, joka virtaa Länsi-Makedoniassa Kreikassa. Joki saa alkunsa Smólikas-vuorelta Píndos-vuoristosta. Se virtaa Grevenán kaupungin eteläpuolelta ja laskee Aliákmonas-jokeen lähellä Agápin kylää.
Venétikos-jokea talvella.
Aiheesta muualla

Kuvia tai muita tiedostoja aiheesta Venétikos Wikimedia Commonsissa
Valkialampi (Espoo)

| Valkialampi |
| --- | --- |
Valtiot:  Suomi 
Paikkakunta:  Espoo
Koordinaatit:  60°17′42″N, 24°36′00″E
Mittaustietoja
Pinnankorkeus:  75,2 m 
Rantaviiva:  0,5 km 
Pinta-ala:  0,014 km² 
 fiValkialampi 
Valkialampi on noin puolentoista hehtaarin laajuinen metsäjärvi luoteisessa Espoossa. Virallisen kaupunginosajaon mukaan se sijaitsee Nuuksiossa. Nuuksion Pitkäjärvi sijaitsee Valkialammen länsipuolella ja Velskolan Pitkäjärvi itäpuolella. Valkialampi sijaitsee kumpaistakin huomattavasti korkeammalla. Valkialammen pohjoispuolella on järvien rypäs, johon kuuluvat muun muassa Urja, Kattilajärvi ja Vääräjärvi. Valkialammen lounaispuolella on Kolmperä, jonka pinta on lähes 20 metriä Valkialampea alempana. Valkialammen lähiympäristön maasto on paikka paikoin noin 20 metriä Valkialammen pintaa ylempänä.
Viha ja rakkaus

| ”Viha ja rakkaus” Nylon Beat |
| --- | --- | --- |

Singlen tiedot
 Albumilta: Demo
 Julkaistu: 25. helmikuuta 2000
 Tuottaja(t): Risto Asikainen
 Tyylilaji: Poprock
 Kesto: 02.59
Nylon Beatin muut singlet
| ”Musta joulu” 1999 | ”Viha ja rakkaus” 2000 | ”Syytön” 2000 |
Viha ja rakkaus on Nylon Beatin single vuodelta 2000. Nylon Beat yritti kappaleella toista kertaa päästä edustamaan Suomea Euroviisuihin. Yhtye jäi kuitenkin viidenneksi Suomen karsinnoissa. Kappale sisältyy myös yhtyeen Demo-albumille.
Single oli yhdeksän viikkoa Suomen albumilistalla. Ensimmäisellä viikollaan se oli sijalla 6. Korkeimmillaan se oli sijalla 5.
Mahdollista euroviisuedustus paikkaa varten kappaleesta tehtiin myös englanninkielinen versio, Love And Hate.
Kappaleet

Viha ja rakkaus – 2:59
Love And Hate – 2:59